Οι περιβαλλοντικές επιπτώσεις από την εισαγωγή νέων τεχνολογιών στα οχήματα σε μια αστική περιοχή: Η περίπτωση της Θεσσαλονίκης
Creators: name: Τζελατίδης, Ιωάννης Νικολάου
Publisher: name: Aristotle University of Thessaloniki
Year: 2015
Subjects: Θεσσαλονίκη
αέριοι ρύποι
διοξείδιο του άνθρακα
Thessaloniki
emissions
CO2

description: Η κλιματική αλλαγή επηρεάζει κάθε πτυχή του περιβάλλοντος αλλά και τις κοινωνικές και οικονομικές ανθρώπινες δραστηριότητες. Στη διάρκεια του 20ού αιώνα, η μέση θερμοκρασία του πλανήτη αυξήθηκε κατά 0,6°C ενώ η μέση θερμοκρασία της Ευρώπης έχει αυξηθεί κατά 0,9°C και άνω. Αναμένεται ότι έως το έτος 2100 οι μέσες θερμοκρασίες θα αυξηθούν κατά 1,4 έως 5,8°C σε ολόκληρο τον πλανήτη και κατά 2,0 έως 6,3°C στην Ευρώπη. Από τους διάφορους τομείς επιρροής του κλίματος και με βάση τα τελευταία δεδομένα, οι μεταφορές στην Ευρωπαϊκή Ένωση (ΕΕ) ευθύνονται τουλάχιστον για το 20% των αέριων εκπομπών ρύπων ενώ οι οδικές μεταφορές κατέχουν το μεγαλύτερο ποσοστό της ρύπανσης που παράγει ο κλάδος, σχεδόν 94% των συνολικών εκπομπών CO2. Αναλογίζοντας το μεγάλο βάρος της ευθύνης, η διεθνής κοινότητα και πιο συγκεκριμένα η ΕΕ, λαμβάνει μέτρα με σκοπό να αναπτυχθεί ένα σύστημα αντιμετώπισης της αλλαγής του κλίματος, το οποίο θα περιορίσει σε 2ºC την άνοδο της θερμοκρασίας του πλανήτη τα προσεχή έτη. Ο στόχος αυτός, όσο αφορά τις οδικές μεταφορές, επιτυγχάνεται με τη λήψη πολιτικών σχετικά με το κλίμα, τη βιώσιμη κινητικότητα αλλά και την προώθηση των εναλλακτικών τεχνολογιών πρόωσης στα οχήματα. Βασικός σκοπός η μείωση των εκπεμπόμενων αερίων του θερμοκηπίου από τις οδικές μεταφορές στα έτη στόχους. Στην παρούσα διπλωματική γίνεται μια προσπάθεια αποτίμησης των περιβαλλοντικών επιπτώσεων σε αστικό περιβάλλον από την αντικατάσταση των συμβατικών οχημάτων σε πιο φιλικά προς το περιβάλλον οχήματα σύμφωνα με την ευρωπαϊκή πολιτική για τις μεταφορές. Η αποτίμηση αυτή αναφέρεται στη συγκριτική ανάλυση της διαχρονικής μεταβολής των εκπεμπόμενων αέριων ρύπων CO2 που παράγονται σε μια τυπική καθημερινή από την κίνηση των οχημάτων στο εμπορικό κέντρο της Θεσσαλονίκης λόγω της αλλαγής της σύνθεσης της κυκλοφορίας ως προς την τεχνολογία των οχημάτων. Πιο συγκεκριμένα, αρχικά γίνεται μια ανασκόπηση των βασικότερων πολιτικών που εφαρμόζει η ΕΕ για την καινοτομία στις τεχνολογίες οχημάτων, την κλιματική αλλαγή και τη βιώσιμη κινητικότητα καθώς και της Λευκής Βίβλου για τις μεταφορές. Οι πολιτικές αυτές εφαρμόζονται μέσω πρωτοβουλιών από διάφορες πόλεις της Ευρώπης (βασιζόμενες στο πρόγραμμα CIVITAS). Ειδικότερα οι δράσεις που αναλύονται αφορούν τις τεχνολογίες οχημάτων, τις υποδομές, την ηλεκτροκίνηση και τα βιοκάυσιμα. Στη συνέχεια γίνεται η περιγραφή της περιοχής μελέτης. Ορίζονται τα όρια της περιοχής, καταγράφονται οι υπό μελέτη οδικοί άξονες και συγκεντρώνονται τα απαραίτητα δεδομένα κυκλοφοριακών φόρτων και μέσων ταχυτήτων σε μια τυπική καθημερινή κατά μήκος των αξόνων για τον υπολογισμό των εκπεμπόμενων ρύπων CO2 με τη χρήση του προγράμματος Copert. Για την αποτίμηση της διαχρονικής μεταβολής των εκπομπών ρύπων οι υπολογισμοί γίνονται για το έτος 2008, που αποτελεί και το έτος βάση σύμφωνα με την ΕΕ, και το έτος 2030 που αποτελεί τον επόμενο στόχο μετά το 2020 λαμβάνονται υπόψη δύο σενάρια σχετικά με την υλοποίηση ή μη του μετρό και της θαλάσσιας αστική συγκοινωνίας. Η εργασία αναδεικνύει την δυνατότητα που υπάρχει για την πόλη της Θεσσαλονίκης να μειώσει δραστικά τους εκπεμπόμενους αέριους ρύπους του θερμοκηπίου εφαρμόζοντας τις πολιτικές της ΕΕ με απώτερο στόχο την κυκλοφοριακή όσο και την περιβαλλοντική βελτίωση του αστικού χώρου.
description: Climate change affects every aspect of the environment including social and economic human activities. During 20th century, mean planet temperature increased by 0.6°C while mean temperature in Europe increased by 0.9°C. It is anticipated that by the year 2100, mean temperature on earth will have been increased by 1.4°C to 5.8°C and by 2°C to 6.3°C in Europe. Among various factors that affect climate change in European Union (EU), according to recent data, transport is responsible for at least 20% of the total emissions, while road transport accounts the largest proportion of the pollution generated by the transport sector, nearly 94% of total CO2 emissions. International community including European Union has already taken actions with measures in order to maintain mean temperature increase by 2°C over the next years. This target can be achieved through the implementation of the appropriate policies concerning road transport towards sustainable mobility and the introduction of new vehicle technologies. European Union`s main target is to reduce total greenhouse emissions of road transport over the next decades. The main objective of the present thesis is to evaluate the environmental impacts due to the changes of the traffic composition with the replacement of traditional vehicles to ‘clean’ ones following the EU policies. This evaluation will be performed by comparing the total daily CO2 emissions from the traffic in the center of Thessaloniki between the base year 2008 and the target year 2030. During these years, the majority of the vehicles - passenger cars and national bus fleet - will have been advanced to more environmental friendly ones with new fuel technologies. Specifically, at first a review over EU policy is made, which highlights issues such as vehicle technology innovation, climate change and sustainable mobility along with the latest White Paper roadmap on transport. In addition CIVITAS initiative is described including vehicle technologies, infrastructure, electric vehicles and biofuel. Subsequently, the description of the area under study is given and the necessary traffic data i.e. traffic volume and mean speed over a typical day are estimated through the available sources. Finally the total CO2 emissions are calculated using the program Copert for the years 2008 and 2030 under two distinct scenarios referring to the completion/ operation or not of metro and sea transport. With this thesis it is highlighted that the city of Thessaloniki is capable of reducing total CO2 emissions due to road transport, by applying EU policy measures. This reduction will have multiple benefits including a huge relief in traffic congestion and a total environmental upgrade of the city`s urban area.